Europos Parlamento ir tarybos Direktyva 2002/88/EB
2002 m. gruodžio 9 d.
iš dalies keičianti Direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 95 straipsnį,
atsižvelgdami į Komisijos pasiūlymą [1],
atsižvelgdami į Ekonomikos ir socialinių reikalų komiteto nuomonę [2],
po konsultacijų su Regionų komitetu,
laikydamiesi Sutarties 251 straipsnyje nustatytos tvarkos [3],
kadangi:
(1) Auto oil II programos tikslas buvo identifikuoti ekonomiškai efektyvias strategijas Bendrijos oro kokybės tikslams pasiekti. Komisijos pranešimo apie Auto oil II programą ekspertizė patvirtino, kad yra būtinos papildomos priemonės, ypač specifinėms ozono ir kietųjų dalelių išmetalų problemoms spręsti. Paskutinieji nacionalinių išmetalų ribinių verčių nustatymo darbai parodė, kad reikia imtis papildomų priemonių Bendrijos teises aktais nustatytiems kokybės tikslams pasiekti.
(2) Laipsniškai buvo priimti griežti greitkeliais judančių transporto priemonių išmetalų standartai. Jau yra nuspręsta, kad tie standartai turėtų būti dar griežtinami. Taigi ateityje svarbiausiu turėtų tapti ne kelių mobiliųjų mašinų teršalų santykinis įnašas.
(3) Direktyvoje 97/68/EB [4] nustatytos vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kieko ribinės vertės.
(4) Nors iš pradžių Direktyva 97/68/EB buvo taikoma tik tam tikriems uždegimo nuo suspaudimo varikliams, šios direktyvos konstatuojamosios dalies 5 punkte numatytas vėlesnis taikymo srities išplėtimas, visų pirma benzininiams varikliams įtraukti.
(5) Skirtingų tipų mašinose įrengtų mažų kibirkštinio uždegimo variklių (benzininių variklių) išmetalai labai prisideda prie nustatytų oro kokybės problemų, dabartinių ir ateities, ypač prie ozono susidarymo problemos.
(6) JAV taikomi griežti aplinkos standartai mažų kibirkštinio uždegimo variklių išmetalams rodo, kad galima labai sumažinti išmetalų kiekį.
(7) Bendrijos teisės aktų nebuvimas reiškia, kad į rinką įmanoma pateikti variklius, pagamintus naudojant pasenusias aplinkos atžvilgiu technologijas, taigi kelti grėsmę Bendrijos oro kokybės tikslams, arba įgyvendinti šios srities nacionalinius įstatymus, galinčius sukurti prekybos kliūtis.
(8) Direktyva 97/68/EB yra glaudžiai suderinta su atitinkamais JAV teisės aktais ir tolesnis derinimas turės naudos pramonei ir aplinkai.
(9) Europos pramonei reikalingas tam tikras pasirengimo laikas, kad ji galėtų atitikti išmetalų standartus, ypač tiems gamintojams, kurių veikla vis dar nėra pasaulinio masto.
(10) Uždegimo nuo suspaudimo varikliams Direktyvoje 97/68/EB taikomas dviejų etapų metodas, kaip tai daroma JAV kibirkštinio uždegimo variklių reglamentuose. Nors Bendrijos teisės aktuose būtų buvę įmanoma taikyti vieno etapo metodą, ši sritis būtų nereglamentuojama dar ketverius arba penkerius metus.
(11) Siekiant pasiekti derinimui pasaulio mastu reikalingą lankstumą, įtraukiama galimybė numatyti leidžiančias nukrypti nuostatas, įgyvendinama komitete nustatyta tvarka.
(12) Priemonės, reikalingos šiai direktyvai įgyvendinti, turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [5].
(13) Direktyva 97/68/EB turėtų būti iš dalies atitinkamai pakeista,
PRIĖMĖ ŠIĄ DIREKTYVĄ:
1 straipsnis
Direktyva 97/68/EB šiuo dokumentu iš dalies keičiama taip:
1) 2 straipsnio:
a) aštuntoji įtrauka keičiama taip:
"pateikimas į rinką"; veiksmas, kai variklis pirmą kartą už mokestį arba nemokamai patenka į Bendrijos rinką, ketinant platinti ir (arba) naudoti Bendrijoje";
b) įrašomos šios įtraukos:
"pakaitinis variklis"; - mašinos varikliui pakeisti naujai įrengtas variklis, kuris yra pateiktas tik šiuo tikslu,
"nešiojamasis variklis"; a) variklis turi būti naudojamas įrenginyje, kurį operatorius nešioja, kai įrenginys naudojamas numatytai (-oms) funkcijai (-oms) vykdyti;
b) variklis turi būti naudojamas įrenginyje, kuris numatytai funkcijai (-oms) vykdyti turi veikti keliose padėtyse, pvz., apverstas apačia aukštyn arba ant šonų;
c) variklis turi būti naudojamas įrenginyje, kurio suminė su varikliu masė, esant sausam įrenginiui, yra mažesnė kaip 20 kg ir yra bent vienas iš šių požymių:
i) operatorius turi laikyti arba nešioti įrenginį, kai vykdoma jam numatyta (-os) funkcija (-os);
ii) operatorius turi laikyti įrenginį arba valdyti jo padėtį, kai vykdoma jam numatyta (-os) funkcija (-os);
iii) variklis turi būti naudojamas generatoriuje arba siurblyje;
"nenešiojamasis variklis"; - variklis, kuriam netinka nešiojamojo variklio apibrėžimas,
"kelių padėčių profesionalaus naudojimo nešiojamasis variklis"; - variklis, kuris atitinka nešiojamojo variklio apibrėžimo a ir b punktų reikalavimus ir kurio gamintojas pateikė patvirtinimo institucijai garantiją, kad varikliui taikytina išmetalų charakteristikų ilgaamžiškumo laikotarpio 3 kategorija (pagal IV priedo 4 priedėlio 2.1 skirsnį),
"išmetalų charakteristikų ilgaamžiškumo laikotarpis"; - valandų skaičius, nurodytas IV priedo 4 priedėlyje, naudojamas nusidėvėjimo faktoriams nustatyti,
"mažais kiekiais gaminamų variklių šeima"; - kibirkštinio uždegimo variklių šeima, kurių metinė gamyba yra mažesnė kaip 5000 vienetų,
"mažais kiekiais gaminamų kibirkštinio uždegimo variklių gamintojas"; - gamintojas, kurio suminė metinė gamyba yra mažesnė kaip 25000 vienetų.";
2) 4 straipsnis iš dalies keičiamas taip:
a) straipsnio 2 dalis iš dalies keičiama taip:
i) pirmajame sakinyje "VI priede" keičiama "VII priede";
ii) antrajame sakinyje "VII priede" keičiama "VIII priede";
b) straipsnio 4 dalis iš dalies keičiama taip:
i) a punkte "VIII priede" keičiama "IX priede";
ii) b punkte "IX priede" keičiama "X priede";
c) straipsnio 5 dalyje "X priede" keičiama "XI priede";
3) 7 straipsnio 2 dalis keičiama taip:
"2. Valstybės narės priima tipo patvirtinimus ir, jei tinka, atitinkamus patvirtinimo ženklus, pateiktus XII priede, kaip atitinkančius šią direktyvą.";
4) 9 straipsnis iš dalies keičiamas taip:
a) antraštė "Kalendorinis grafikas" keičiama antrašte "Kalendorinis grafikas. Uždegimo nuo suspaudimo varikliai";
b) straipsnio 1 dalyje "VI priede" keičiama "VII priede";
c) straipsnio 2 dalis iš dalies keičiama taip:
i) "VI priede" keičiama "VII priede";
ii) "I priedo 4.2.1 skirsnio" keičiama "I priedo 4.1.2.1 skirsnio";
d) straipsnio 3 dalis iš dalies keičiama taip:
i) "VI priede" keičiama "VII priede";
ii) "I priedo 4.2.3 skirsnio" keičiama "I priedo 4.1.2.3 skirsnio";
e) straipsnio 4 dalies pirmos pastraipos frazė "pateikti į rinką naujus variklius" keičiama fraze "pateikti į rinką variklius";
5) įterpiamas šis straipsnis:
"9a straipsnis
Kalendorinis grafikas. Kibirkštinio uždegimo varikliai
1. SKIRSTYMAS Į KLASES
Pagrindinė klasė S H : nešiojamųjų mašinų varikliai
N : nenešiojamųjų mašinų varikliai
Klasė, kategorija | Cilindro tūris (cm3) |
Nešiojamųjų mašinų varikliai: klasė SH:1 | 20 |
klasė SH:2 | ≥ 20 50 |
klasė SH:3 | ≥ 50 |
Nenešiojamųjų mašinų varikliai: klasė SN:1 | 66 |
klasė SN:2 | ≥ 66 100 |
klasė SN:3 | ≥ 100 225 |
klasė SN:4 | ≥ 225 |
2. TIPO PATVIRTINIMŲ IŠDAVIMAS
3. I ETAPO TIPO PATVIRTINIMAI
4. II ETAPO TIPO PATVIRTINIMAI
Valstybės narės atsisako išduoti bet kokio tipo variklio arba variklių šeimos tipo patvirtinimą, VII priede nurodytus dokumentus ir bet kokį kitą tipo patvirtinimą ne kelių mobiliosioms mašinoms, kuriuose variklis įrengtas:
po 2004 m. rugpjūčio 1 d., jei klasė SN:1 ir SN:2,
po 2006 m. rugpjūčio 1 d., jei klasė SN:4,
po 2007 m. rugpjūčio 1 d., jei klasė SH:1, SH:2 ir SN:3,
po 2008 m. rugpjūčio 1 d., jei klasė SH:3,
jei variklis neatitinka šioje direktyvoje apibrėžtų reikalavimų ir jei to variklio išmetamų dujinių teršalų kiekiai neatitinka ribinių verčių, nustatytų I priedo 4.2.2.2 skirsnio lentelėje.
5. PATEIKIMAS Į RINKĄ. VARIKLIO PAGAMINIMO DATA
6. II ETAPO PRIEŠLAIKINĖS ATITIKTIES ŽENKLINIMAS
7. IŠIMTYS
nešiojamiesiems grandininiams pjūklams : rankomis laikomas įtaisas skirtas medienai pjauti grandininiu pjūklų, laikomu abiem rankomis, kai variklio tūris didesnis kaip 45 cm3 (pagal EN ISO 11681-1),
mašinoms su rankena viršuje (t. y. nešiojamiesiems grąžtams ir medžių apdorojimo grandininiams pjūklams) : nešiojamasis įtaisas su rankena mašinos viršuje, skirtas kiaurymėms gręžti arba medienai pjauti grandininiu pjūklu (pagal ISO 11681-2),
nešiojamajai krūmapjovei su vidaus degimo varikliu : rankomis laikomas įtaisas, turintis sukamąjį peilį iš metalo arba plastiko, skirta žolei, krūmams, mažiems medžiams ir panašiai augmenijai pjauti. Jo konstrukcija turi atitikti EN ISO 11806 darbui įvairiose padėtyse, pvz., horizontalioje arba apverstoje, o variklio tūris didesnis kaip 40 cm3,
nešiojamosioms gyvatvorių žirklėms : rankomis laikomas įtaisas, skirtas gyvatvorei ir krūmams karpyti viena arba daugiau slankiojamojo judesio peilių, pagal EN 774,
nešiojamosioms pjovimo mašinoms su vidaus degimo varikliu : rankomis laikomas įtaisas, skirtas kietoms medžiagoms, pvz., akmeniui, asfaltui, betonui arba plienui pjauti, naudojant sukamąjį metalinį peilį, kai variklio tūris didesnis kaip 50 cm3, pagal EN 1454, ir
nenešiojamajam horizontaliojo veleno SN:3 : klasės varikliui: tik tie SN:3 klasės nenešiojamieji varikliai su horizontaliuoju velenu, kurie sukuria 2,5 kW arba mažesnę galią, naudojami iš esmės specialiems pramoniniams tikslams, įskaitant kultivatorius, ritinių pjautuvus, gazonų aeratorius ir generatorius.
8. NEPRIVALOMASIS ĮGYVENDINIMO ATIDĖJIMAS
Nepaisant to, valstybės narės gali dviem metams atidėti kiekvienai kategorijai straipsnio 3, 4 ir 5 dalyse nustatytas datas tiems varikliams, kurių gamybos data yra ankstesnė už tas datas.";
6) 10 straipsnis iš dalies keičiamas taip:
a) straipsnio 1 dalis keičiama taip:
"1. 8 straipsnio 1 ir 2 dalies, 9a straipsnio 4 dalies ir 9 straipsnio 5 dalies reikalavimai netaikomi:
- varikliams, skirtiems naudoti ginkluotosiose pajėgose,
- varikliams, kuriems netaikomi reikalavimai pagal šio straipsnio 1a ir 2 dalį.";
b) įterpiama ši straipsnio dalis:
"1a. Pakaitinis variklis turi atitikti ribines vertes, kurias turėjo atitikti keičiamas variklis, jį iš pradžių pateikiant į rinką. Tekstas "PAKAITINIS VARIKLIS"; tvirtinamas ant variklio etiketės arba įdedamas į naudojimo vadovą.";
c) įrašoma ši straipsnio dalis:
"3. Mažais kiekiais gaminamų variklių gamintojams 9a straipsnio 4 ir 5 dalies reikalavimų taikymas atidedamas trejiems metams.
4. Ne didesnei kaip 25000 vienetų mažais kiekiais gaminamų variklių šeimai vietoj 9a straipsnio 4 ir 5 dalies reikalavimų taikomi I etapo reikalavimai, jei visos įtrauktos įvairios variklių šeimos turi skirtingą variklio tūrį.";
7) 14 ir 15 straipsniai keičiami šiais straipsniais:
"14 straipsnis
Derinimas su technikos pažanga
Visus pakeitimus, kurie yra būtini šios direktyvos priedus derinant su technikos pažanga, išskyrus reikalavimus, apibrėžtus I priedo 1, 2.1-2.8 ir 4 skirsnyje, priima Komisija 15 straipsnio 2 dalyje nustatyta tvarka.
14a straipsnis
Nukrypti leidžiančių nuostatų taikymo tvarka
Komisija tiria galinčius pasitaikyti techninius II etapo reikalavimų vykdymo sunkumus naudojant kai kuriuos variklius, visų pirma, dėl mobiliųjų mašinų, kuriose įrengti SH:2 ir SH:3 klasių varikliai. Jei po Komisijos tyrimų padaroma išvada, kad dėl techninių priežasčių tam tikroms mobiliosioms mašinoms, visų pirma, kelių padėčių profesionalaus naudojimo nešiojamiesiems varikliams šie terminai negali būti įvykdomi, Komisija 15 straipsnio 2 dalyje nustatyta tvarka iki 2003 m. gruodžio 31 d. pateikia ataskaitą apie tokias mašinas ir atitinkamus pasiūlymus dėl 9a straipsnio 7 dalyje nurodyto laikotarpio pratęsimo ne ilgiau kaip penkeriems metams, išskyrus ypatingas aplinkybes, ir (arba) dėl kitų leidžiančių nukrypti nuostatų.
15 straipsnis
Komitetas
1. Komisijai padeda Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komitetas (toliau - Komitetas).
2. Darant nuorodą į šį straipsnį, taikomi Sprendimo 1999/468/EB [6] 5 ir 7 straipsniai, atsižvelgiant į jo 8 straipsnio nuostatas.
Sprendimo 1999/468/EB 5 straipsnio 6 dalyje nustatytas laikotarpis - trys mėnesiai.
3. Komitetas patvirtina darbo tvarkos taisykles.";
8) prieš priedus įterpiamas šis priedų sąrašas:
"Priedų sąrašas
I PRIEDAS | Taikymo sritis, apibrėžimai, simboliai ir santrumpos, variklių ženklinimas, specifikacijos ir bandymai, produkcijos atestavimo atitikties specifikacija, variklių šeimą apibūdinantys parametrai, pirminio variklio parinkimas |
II PRIEDAS | Informaciniai dokumentai |
1 priedėlis | Pagrindinės (pirminio) variklio charakteristikos |
2 priedėlis | Pagrindinės variklių šeimos charakteristikos |
3 priedėlis | Pagrindinės šeimai priklausančio variklio tipo charakteristikos |
III PRIEDAS | Uždegimo nuo suspaudimo variklių bandymų eiga |
1 priedėlis | Matavimo ir ėminių ėmimo metodikos |
2 priedėlis | Analizės prietaisų kalibravimas |
3 priedėlis | Duomenų įvertinimas ir apskaičiavimas |
IV PRIEDAS | Kibirkštinio uždegimo variklių bandymų eiga |
1 priedėlis | Matavimo ir ėminių ėmimo metodikos |
2 priedėlis | Analizės prietaisų kalibravimas |
3 priedėlis | Duomenų įvertinimas ir apskaičiavimas |
4 priedėlis | Nusidėvėjimo faktoriai |
V PRIEDAS | Etaloninių degalų, skirtų patvirtinimo bandymams ir gaminių atitikties tikrinimui, techninės charakteristikos. Ne kelių mobiliųjų mašinų uždegimo nuo suspaudimo variklių etaloninis kuras |
VI PRIEDAS | Analizės ir ėminių ėmimo sistema |
VII PRIEDAS | Tipo patvirtinimo liudijimas |
1 priedėlis | Uždegimo nuo suspaudimo variklių bandymų rezultatai |
2 priedėlis | Kibirkštinio uždegimo variklių bandymų rezultatai |
3 priedėlis | Įranga ir priedai, įrengiami variklio galios nustatymo bandymui |
VIII PRIEDAS | Patvirtinimo liudijimų numeravimo sistema |
IX PRIEDAS | Varikliams (variklių šeimos) išduotų tipo patvirtinimų sąrašas |
X PRIEDAS | Pagamintų variklių sąrašas |
XI PRIEDAS | Patvirtinto tipo variklių duomenų lapas |
XII PRIEDAS | Kitų tipų patvirtinimų pripažinimas; |
"9) priedai iš dalies keičiami pagal šios direktyvos priedą.
2 straipsnis
1. Valstybės narės įstatymais ir kitais teisės aktais įtvirtina nuostatas, kurios, įsigaliojusios iki 2004 m. rugpjūčio 11 d., įgyvendina šią direktyvą. Apie tai jos nedelsdamos praneša Komisijai.
Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas skelbiant. Nuorodos tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų pagrindinių nacionalinių įstatymų nuostatų tekstus.
3 straipsnis
Ne vėliau kaip iki 2004 m. rugpjūčio 11 d. Komisija pateikia Europos Parlamentui ir Tarybai ataskaitą ir prireikus pasiūlymą dėl galimų išlaidų, privalumų ir galimybių:
a) sumažinti mažųjų kibirkštinio uždegimo variklių kietųjų dalelių išmetalų kiekį, ypatingą dėmesį kreipiant į dviejų taktų variklius. Ataskaitoje atsižvelgiama į:
i) tokių variklių įnašo į kietųjų dalelių išmetimą įverčius ir būdą, kokiu pasiūlytos išmetimo mažinimo priemonės galėtų prisidėti prie oro kokybės gerinimo ir poveikių sveikatai mažinimo;
ii) tipo patvirtinimo bandymus, matavimo metodikas ir įrangą, kuri galėtų būti naudojama mažųjų kibirkštinio uždegimo variklių kietųjų dalelių išmetalams įvertinti;
iii) darbus ir išvadas pagal kietųjų dalelių kiekio matavimo programą;
iv) bandymų metodikų, variklių technologijos, išmetamųjų dujų gryninimo metodikų tobulinimą ir į degalų ir variklinių alyvų patobulintus standartus; ir
v) mažųjų kibirkštinio uždegimo variklių kietųjų dalelių išmetimo mažinimo išlaidas ir visų pasiūlytų priemonių ekonominį efektyvumą;
b) sumažinti pramoginių transporto priemonių, įskaitant sniegaeigius ir kartingus, kuriems šiuo metu direktyva netaikoma, išmetalų kiekį;
c) sumažinti mažųjų variklių su uždegimu nuo suspaudimo, kurių galia mažesnė kaip 18 kW, išmetamųjų dujų ir kietųjų dalelių kiekį;
d) sumažinti lokomotyvų variklių su uždegimu nuo suspaudimo išmetamųjų dujų ir kietųjų dalelių kiekį. Tokiems išmetalams matuoti turėtų būti sudarytas bandymų ciklas.
4 straipsnis
Ši direktyva įsigalioja jos paskelbimo Europos Bendrijų oficialiajame leidinyje dieną.
5 straipsnis
Ši direktyva skiriama valstybėms narėms.
Priimta Briuselyje, 2002 m. gruodžio 9 d.